b'\n_START_ARTICLE_\nPanaman balboa\n_START_PARAGRAPH_\nPanaman balboa on Panaman virallinen valuutta, joka on k\xc3\xa4yt\xc3\xa4nn\xc3\xb6ss\xc3\xa4 sama valuutta kuin Yhdysvaltain dollari. Balboa eroaa dollarista kuitenkin siten, ett\xc3\xa4 Panamassa k\xc3\xa4ytett\xc3\xa4v\xc3\xa4t kolikot ovat paikallisia. Setelein\xc3\xa4 k\xc3\xa4ytet\xc3\xa4\xc3\xa4n Yhdysvaltain dollareita. Vuonna 1941 painettiin ja laskettiin liikkeelle my\xc3\xb6s maan omia seteleit\xc3\xa4, mutta muutamaa viikkoa my\xc3\xb6hemmin tapahtuneen vallankaappauksen seurauksena setelit poistettiin kierrosta ja poltettiin._NEWLINE_Valuutta on nimetty espanjalaisen konkistadorin Vasco N\xc3\xba\xc3\xb1ez de Balboan mukaan.'